<classify> SERIKALI imezuia Sh bilioni 5.5 zilizopaswa kutumika kutekeleza mradi wa kimkakati wa soko la Magomeni, wilaya ya Kinondoni, Dar es Salaam kutokana na kucheleweshwa kwa utekelezaji wa mradi huo, licha ya kupewa fedha za kutosha kwa awamu ya kwanza.Hatua hiyo ilichukuliwa na Naibu Waziri wa Fedha na Mipango, Dk Ashatu Kijaji baada ya kutembelea na kukagua ujenzi wa mradi huo unaotarajia kugharimu kiasi cha Sh bilioni tisa na kukuta ujenzi wake unasuasua.Dk Kijaji alisema kuwa serikali, imeipatia Manispaa ya Kinondoni Sh bilioni 3.5 tangu Mei, mwaka jana kwa ajili ya kutekeleza mradi huo ambao ungepaswa ukamilike ndani ya miezi tisa tangu kusainiwa kwa mkataba wa ruzuku hiyo, lakini ameshangaa kutomkuta mkandarasi kwenye eneo la ujenzi.Serikali inasitisha kutoa kiasi cha Sh bilioni 5.5 mpaka watakapodhihirisha wako tayari kuwahudumia wananchi na kutekeleza dhamira njema ya Rais John Magufuli, ya kuwahudumia wananchi wake, alieleza Dk Kijaji.Jana Manispaa ya Ilala wametuangusha kwenye usimamizi wa mradi wa machinjio ya kisasa ya Vingunguti tumerejesha Sh bilioni tatu Hazina na leo Manispaa ya Kinondoni nao wametuangusha na tunalazimika kuzizuia fedha hizo Sh bilioni 5.5 mpaka tujiridhishe na maendeleo ya ujenzi, alisisitiza.Awali, akitoa maelezo ya mradi huo kwa niaba ya Mkurugenzi Mtendaji wa Manispaa ya Kinondoni, Mhandisi wa Manispaa hiyo Justin Lukaza, ameeleza kuwa manispaa hiyo imeingia mkataba wa kujenga soko hilo litakalokuwa na ghorofa tatu na Kampuni ya Group Six International. Alifafanua kuwa kwa mujibu wa mkataba huo, ujenzi ungekamilika katika kipindi cha miezi sita ijayo na kutofautiana maelezo na mwakilishi wa mkandarasi ambaye alimweleza Dk Kijaji kuwa ujenzi huo ungechukua muda wa miezi 12.  <topic>: kitaifa 